પરંતુ, જે બાબા કે બેબીએ સદા સેકન્ડ ક્લાસનું સાતત્ય જાળવી રાખ્યું છે એને ત્યાં આવી ઇન્કવાયરીઓનો ધોધ ચાલતો નથી. રિઝલ્ટ પછી કેટલાય દિવસે આવા બાબા કે બેબીના મમ્મી-પપ્પા ક્યાંક ભટકાઇ જાય તો એમની સાથે ભવિષ્યમાં કઇ લાઇન લેવી કે ક્યાં એડમિશન લેવું કે પછી બાબાને કેનેડા ભણાવવા જવાના કેવા સ્કોપ છે એની કોઇ ચર્ચા પણ કરતું નથી. મોટાભાગે તો લોકો એ બાબા કે બેબી કયાં ધોરણમાં છે તે યાદ પણ રાખતાં નથી.